වසර 2600කටත් වඩා මේ ශ්‍රී ලංකා ද්විපයේ සම්බුද්ධ ශාසනය රට ජාතිය භාෂාව සංස්කෘතිය හා සභ්‍යත්වය රැකුණේ අති පූජනීය මහා සංඝරත්නය නිසා යැයි අග්‍රාමාත්‍ය දි. මු. ජයරත්න මහතා පැවසීය.ශ්‍යාමෝපාලි මහා නිකායේ ශ්‍රී රෝහණ පාර්ශවයේ අභිනව ජ්‍යෙෂ්ඨ අනුනායක ධූරයට පත් ගොම්බද්දල නන්දාරාම නාහිමියන්ට මාතර වෙරළ පාරේ පිහිටි ශ්‍රී රෝහණ සංඝ සභාවේ උපෝෂථාගාරයේදී අක්ත පත්‍ර පිරිනැමීමේ උත්සවයේදී අග්‍රාමාත්‍යවරයා විසින් එසේ පැවසීය.ශ්‍රී රෝහණ සංඝ සභාවේ මහා නායක අත්තුඩාවේ සිරි රාහුල නාහිමිපාණන් වහන්සේගේ ප්‍රධානත්වයෙන් පැවැති එම උත්සවයේදී වැඩිදුරටත් අදහස් දැක්වූ අගමැතිවරයා මෙසේද පැවසීය.බුදුන් වහන්සේගේ සමයේදී ආගම දහම ශාසනය වෙනුවෙන් ඇප කැපවූ මහා සංඝරත්නයට තනතුරු පිරිනැමීම සිදු කෙරුණු අග්‍රශ්‍රාවක ධර්ම භාණ්ඩාගාරික වැනි තනතුරු පිරිනැමීම එයට උදාහරණයි.